פיתוניים

ממוזער|פיתון צ'ילדרן
ממוזער|פיתון מקלוט.
ממוזער|פיתון שחור-ראש
פיתוניים (שם מדעי: Pythonidae) הם משפחת נחשים לא-ארסיים ההורגים את טרפם באמצעות חניקתו. לרוב, לנחשים הנמנים עם משפחה זו מידות גוף גדולות וחוליות שדרה קצרות המאפשרות להם להיכרך סביב לקורבנם. נחשים אלה דומים לבני משפחת החנקיים והם קרובים אליהם יחסית.

בני משפחת הפיתוניים חיים בדרום-מזרח אסיה, באוסטרליה ואפריקה, באזורים טרופיים מרובי צמחייה. הם שחיינים טובים ורובם אף מטפסים על עצים. גודלם של הפיתונים נע בין מטר אחד ל-6 מטרים, ובמקרים חריגים אף יותר. הפיתונים הם בין הנחשים הארוכים בעולם - אורכו של הפיתון המרושת, הנחש השני הגדול בעולם, יכול להגיע אף ל-10 מטרים. לעיתים נמצאים אצלם שרידים של עצמות רגליים מנוונות בשולי הגוף.

פיתונים טורפים בדרך כלל עופות ויונקים. הם מסוגלים לטרוף אף חיות גדולות יותר, כגון צבאים, תנינים והיפופוטמים. לאחר הריגתו, הטרף נבלע בשלמותו ומעוכל במשך מספר ימים עד מספר חדשים.

למרות גודלם, ברוב המקרים אין הפיתוניים מסוכנים לבני אדם, ונמנעים מלהתקרב אליהם. עם זאת, נחשי פיתון שזה עתה התעוררו משנת החורף שלהם יהיו רעבים מספיק כדי לאכול כל יצור הנמצא בסביבתם. מדי שנה מדווחים מספר מקרים של בליעת בני-אדם, בעיקר נשים או ילדים באזורים כפריים,  על ידי שני מיני הפיתון הגדולים - פיתון מרושת ופיתון סלעים אפריקני.

רבייה
נקבות הפיתון, כשאר הזוחלים, מטילות ביצים. הן מסדרות אותן בערימה ונכרכות סביבן. מאחר שהן בעלות דם קר, ואינן מסוגלות לחמם את הביצים בעזרת חום גופן, הן מרעידות את גופן בתנודות קלות המעלות את טמפרטורת הביצים. זהו אחד מהמקרים היחידים הידועים של התנהגות הורית אצל נחשים, שבדרך כלל נוטשים את צאצאיהם לאחר ההטלה. תוחלת החיים שלהם היא עד 35 שנים.

הפיתון והאדם

כאמור, בטבע הפיתון נמנע בדרך כלל מלהתקרב לבני האדם ואינו מסוכן להם. משום כך הפיתון נפוץ כחיית מחמד, וניתן למצוא אותו בחנויות המוכרות חיות מחמד אקזוטיות. בגלל התנהגותו הבלתי צפויה, צריך להיות מגדל מנוסה כדי לגדל מינים גדולים של פיתון, כגון הפיתון הבורמזי או הפיתון המרושת. מגדל לא מנוסה עלול להבהיל או להרגיז את הנחש, שעלול לנסות לברוח או לתקוף את המטפל. פיתונים שברחו מהשבי עלולים להפר את האיזון הטבעי בסביבת מגוריהם, ואף לסכן את בני האדם החיים באזור. תועדו מקרים בהם הרג הנחש את המטפל הבלתי-מנוסה.

מיון
משפחה זו כוללת, נכון למאי 2025, 38 מינים.
 על-משפחה Pythonoidea
 משפחה פיתוניים (Pythonidae)
 סוג פיתון קטן (Antaresia)
 מין פיתון צ'ילדרן (Antaresia childreni)
 מין פיתון מנומר (Antaresia maculosa)
 מין Antaresia papuensis
 מין פיתון גמדי (Antaresia perthensis)
 סוג ומין יחיד פיתון איריאן (Apodora papuana)
 סוג פיתון מפוספס (Aspidites)
 מין פיתון שחור-ראש (Aspidites melanocephalus)
 מין פיתון וומה (Aspidites ramsayi)
 סוג ומין יחיד פיתון ביסמרק טבעתי (Bothrochilus boa)
 סוג Leiopython
 מין פיתון לבן-שפה (Leiopython albertisii)
 מין Leiopython fredparkeri
 סוג פיתון מים (Liasis)
 מין פיתון מים חום (Liasis fuscus)
 מין פיתון מקלוט (Liasis mackloti)
 מין פיתון זית (Liasis olivaceus)
 סוג Malayopython
 מין פיתון מרושת (Malayopython reticulatus)
 מין פיתון טימור (Malayopython timoriensis)
 סוג פיתון עצים (Morelia)
 מין Morelia azurea
 מין פיתון בריידי (Morelia bredli)
 מין פיתון עבה-קשקשים (Morelia carinata)
 מין Morelia imbricata
 מין פיתון השטיחים (Morelia spilota)
 מין פיתון עצים ירוק (Morelia viridis)
 סוג ומין יחיד פיתון אונפלי (Nyctophilopython oenpelliensis)
 סוג פיתון (Python)
 מין פיתון אנגולה (Python anchietae)
 מין פיתון בורמזי (Python bivittatus)
 מין פיתון בורניאו (Python breitensteini)
 מין פיתון ברונגרסמה (Python brongersmai)
 מין פיתון דם (Python curtus)
 מין פיתון מיאנמר (Python kyaiktiyo)
 מין פיתון הודי (Python molurus)
 מין Python natalensis
 מין פיתון מלכותי (Python regius)
 מין פיתון סלעים אפריקני (Python sebae)
 סוג Simalia
 מין פיתון השיחים (Simalia amethistina)
 מין פיתון בולן (Simalia boeleni)
 מין Simalia clastolepis
 מין Simalia kinghorni
 מין Simalia nauta
 מין Simalia tracyae

קישורים חיצוניים



 הערות שוליים 

*
קטגוריה:בעלי חיים שתוארו ב-1826
קטגוריה:טקסונים שתוארו בידי לאופולד פיטזינגר